বাংলাদেশ পরিসংখ্যান ব্যুরো’র (বিবিএস) সাম্প্রতিক খানা জরিপ (হাউসহোল্ড এক্সপেনডেচার) উদ্ধৃতি দিয়ে সিপিডি’র পর্যালোচনায় উল্লেখ করা হয়, ২০১০-২০১৬ সময়কালে প্রতিবছর দারিদ্র কমার হার ছিল এক দশমিক দুই শতাংশ। কিন্তু ২০০০-২০০৫ ও ২০০৫-২০১০ সময়কালে এই হার ছিল যথাক্রমে এক দশমিক আট ও এক দশমিক সাত শতাংশ। এই সময়কালে জিডিপি প্রবৃদ্ধি সাথে কাঙ্খিত মাত্রায় কর্মসংস্থান হয়নি। ২০১০-২০১৬ সময়কালে জিডিপি প্রবৃদ্ধি গড়ে সাড়ে ছয় শতাংশ হলে একই সময় কর্মসংস্থানের হার ছিল এক দশমিক নয় শতাংশ। এ সময় সিপিডি’র তৌফিক প্রশ্ন রাখেন- দেশ কি তা হলে একটি ‘কর্মসংস্থানহীন’(জবলেস) প্রবৃদ্ধির দিকে এগিয়ে যাচ্ছে।